stanford-oval/wikipedia huggingface dataset:
การบุกครองโปแลนด์
แผนการ > แผนการเริ่มต้นของเยอรมนี

แผนการบุกครองโปแลนด์ของฝ่ายเยอรมนีร่างขึ้นโดย นายพล ฟรานซ์ เฮลเดอร์ หัวหน้ากองเสนาธิการเยอรมัน โดยการบุกครองจะอยู่ใต้อำนาจบัญชาการของนายพล วัลเทอร์ ฟอน เบราชิทช์ ซึ่งเป็นผู้บัญชาการทหารสูงสุดของการบุกครองครั้งนี้ ก่อนที่สงครามจะเริ่มต้น ก็ได้มีความขัดแย้งระหว่างทั้งสองฝ่ายอยู่ก่อนหน้านี้แล้ว และนำไปสู่หลักการปิดล้อมและทำลายข้าศึกจำนวนมาก ทหารราบซึ่งเคลื่อนที่ได้ช้า แต่ว่าจะได้รับการสนับสนุนจากปืนใหญ่เร็ว และการส่งกำลังบำรุงที่ดี มีหน้าที่ที่จะต้องสนับสนุนการทำการรบของรถถังและรถบรรทุกทหาร เพื่อเพิ่มความเร็วให้แก่การโจมตี และการปิดล้อมแนวของข้าศึก ในการบุกครองโปแลนด์ครั้งนี้ได้มีการนำเอาแผนการการรบด้วยยานเกราะ (หรือที่นักหนังสือพิมพ์อเมริกันเรียกว่า บลิทซครีก) ไปใช้โดยนายพล ไฮนซ์ กูเดเรียน โดยใช้วิธีการให้ยานเกราะเจาะผ่านแนวข้าศึก จากนั้นก็รุกเข้าไปทางด้านหลัง แต่ว่าแท้จริงแล้ว การรบในโปแลนด์ยังคงเป็นการรบแบบแนวรบดั่งในอดีต เนื่องจากผู้บังคับบัญชาระดับสูงของฝ่ายเยอรมนีนั้นสงวนยานเกราะและกองกำลังเครื่องยนต์ไว้เพื่อสนับสนุนการทำการรบของทหารราบ ซึ่งกลับกันจากแผนการการโจมตีสายฟ้าแลบ
ภูมิประเทศในโปแลนด์นั้นเหมาะมากสำหรับปฏิบัติการด้วยยานเกราะถ้าหากลมฟ้าอากาศเป็นใจ โปแลนด์มีลักษณะเป็นที่ราบ ซึ่งสามารถทำการรบได้เป็นแนวยาวเกือบ 5,600 กิโลเมตร ชายแดนของโปแลนด์ติดต่อกับเยอรมนีทั้งทางทิศตะวันตกและทิศเหนือติดต่อกันกว่า 2,000 กิโลเมตร รวมไปถึงชายแดนด้านทิศใต้อีกเกือบ 300 กิโลเมตร ซึ่งเยอรมนีได้รับมาจากข้อตกลงมิวนิก และส่งผลให้สโลวาเกียตกอยู่ในกำมือของเยอรมนี ซึ่งหมายความว่า แนวชายแดนด้านทิศใต้ตกอยู่ในสภาวะล่อแหลม
เสนาธิการของเยอรมนีได้วางแผนการโจมตี โดยแยกกันโจมตีออกเป็นสามทิศทางหลัก คือ
การโจมตีหลักทางชายแดนด้านตะวันตกของโปแลนด์ กองทัพกลุ่มใต้ ภายใต้การบังคับบัญชาของนายพลเกิร์ด ฟอน รุนด์ชเทดท์ จากแคว้นไซลีเชีย แคว้นมอเรเวีย และจากชายแดนสโลวัก ด้านกองทัพที่แปดของนายพลโยฮันเนส บลัสโควิทซ์ จะโจมตีไปทางทิศตะวันออกตรงเมืองลอด์ซ ด้านกองทัพที่สิบสี่ของนายพลวิลเฮล์ม ลิสท์ จะมุ่งหน้าสู่เมืองกรากุฟและโอบกองทัพโปแลนด์ที่เทือกเขาคาร์พาเธียน และกองทัพที่สิบของนายพลวอลเทอร์ ฟอน ไรเชนเนา ทางตอนกลางร่วมกับกองกำลังยานเกราะของกองทัพกลุ่มใต้จะเข้าตีทางทิศตะวันออกเฉียงเหนือของเยอรมนีและมุ่งหน้าสู่ใจกลางของโปแลนด์
สายที่สอง จะโจมตีมาจากทางตอนเหนือของแคว้นปรัสเซีย นายพล เฟดอร์ ฟอน บอค ผู้บัญชาการกองทัพกลุ่มเหนือ ร่วมกับกองทัพที่สามของนายพลจอร์จ ฟอน คึชเลอร์ จะโจมตีลงมาทางใต้ และกองทัพที่สี่ของกึนเธอร์ ฟอน คลุเกอ จะโจมตีไปทางตะวันออกสู่ฉนวนโปแลนด์
สายที่สาม กองทัพสโลวาเกียจะโจมตีขึ้นไปทางทิศเหนือ ร่วมกับกองทัพกลุ่มใต้
จากภายในโปแลนด์ ชาวเยอรมันจะทำการปั่นป่วนและก่อวินาศกรรม ซึ่งเป็นแผนการที่ได้วางเอาไว้ตั้งแต่ก่อนสงคราม
การโจมตีทั้งสามสายนั้นจะมาบรรจบกันที่กรุงวอร์ซอ ขณะที่กองทัพโปแลนด์ส่วนใหญ่จะถูกโอบล้อมและถูกทำลายทางทิศตะวันตกของแม่น้ำวิสตูล่า ปฏิบัติการกรณีสีขาวได้เริ่มต้นเมื่อวันที่ 1 กันยายน ค.ศ. 1939 และถือได้ว่าเป็นปฏิบัติการแรกของสงครามโลกครั้งที่สองในทวีปยุโรป
แผนการของเยอรมนีถูกทักท้วงโดยพันธมิตรอิตาลี เพราะอิตาลีคิดว่าเยอรมนีจะไม่ทำสงครามอีกเป็นเวลาสามปีขึ้นไป เนื่องจากกองทัพอิตาลียังคงอ่อนแอหลังจากสงครามอิตาลี-อะบิสสิเนียครั้งที่สอง
การบุกครอง > เรื่องเล่าที่ไม่เป็นความจริง

ในระหว่างการบุกครองโปแลนด์ ได้ปรากฏความเข้าใจผิดหลายประการเกี่ยวกับเหตุการณ์ระหว่างการรบ:
กองทัพโปแลนด์รบกับรถถังเยอรมันด้วยทหารม้า
ถึงแม้ว่ากองทัพโปแลนด์จะมีกองทหารม้าถึง 11 กองพลน้อย และหลักนิยมทางทหารของโปแลนด์เองก็ให้ความสำคัญต่อการฝึกฝนเหล่าทหารม้าให้กลายเป็นทหารฝีมือเยี่ยม ในขณะที่กองทัพของประเทศอื่น ๆ ในสมัยนั้น (ซึ่งรวมไปถึงกองทัพเยอรมันและกองทัพโซเวียต) ต่างก็พยายามปรับปรุงใช้ทหารม้าของตนด้วยเช่นกัน กองทหารม้าโปแลนด์ (ซึ่งถือปืนไรเฟิลต่อต้านรถถัง "ยูอาร์" และปืนใหญ่ขนาดเล็กความสามารถสูง) ไม่เคยบุกกองรถถังเยอรมัน ทหารราบ หรือเหล่าทหารปืนใหญ่ของศัตรูเลย แต่ว่ากองทหารม้าโปแลนด์จะทำหน้าที่เหมือนกับหน่วยทหารเคลื่อนที่เร็วและกองสอดแนมเสียมากกว่า ซึ่งมีน้อยครั้งที่จะมีการโจมตีโดยการใช้ทหารม้า
เรื่องเล่าดังกล่าวคาดว่าน่าจะมาจากการโฆษณาชวนเชื่อของเยอรมัน ซึ่งวาดภาพเกี่ยวกับยุทธการที่โคจานตี ซึ่งทหารม้าโปแลนด์ถูกเปิดฉากยิงเข้าใส่โดยยานเกราะของข้าศึกที่อำพรางอยู่ แต่กระนั้น ทหารม้าก็ไม่เคยเป็นฝ่ายเปิดฉากบุกเข้าใส่ก่อนเลย
กองทัพอากาศโปแลนด์ถูกทำลายบนพื้นดินในวันแรกของการบุกครอง
กองทัพอากาศโปแลนด์เสียเปรียบทางด้านปริมาณ กองทัพโปแลนด์จึงได้มีการอำพรางตามสนามบินย่อย ๆ ไม่นานก่อนที่การบุกครองจะเกิดขึ้น โดยมีเพียงเครื่องบินฝึกบินและเครื่องบินสนับสนุนเท่านั้นที่ถูกกองทัพอากาศเยอรมันทำลายบนพื้นดิน กองทัพอากาศโปแลนด์ยังคงทำการรบไปได้อีกสองสัปดาห์ สามารถทำลายกองพลแพนเซอร์ได้หนึ่งกองพล และยังได้สร้างความเสียหายให้แก่ลุควาฟเฟกว่า 25% ของกองกำลังทั้งหมดอีกด้วย โดยเครื่องบินรบเยอรมัน 285 ลำถูกยิงตก และอีก 279 ลำได้รับความเสียหาย ส่วนเครื่องบินโปแลนด์ถูกยิงตก 333 ลำ นักบินฝีมือดีของโปแลนด์ได้หลบหนีไปยังสหราชอาณาจักรและเข้าร่วมรบในยุทธการที่บริเตน และสามารถยิงเครื่องบินรบเยอรมันตกได้จำนวนมากจนเป็นที่เลื่องลือมานักต่อนัก[IV]
กองทัพโปแลนด์ต้านทานเพียงเล็กน้อยและยอมจำนนอย่างรวดเร็ว
กองทัพเยอรมันได้รับความเสียหายอย่างหนัก โดยเฉพาะอย่างยิ่ง ยานยนต์และเครื่องบินรบ เยอรมนีสูญเสียยานเกราะไปกว่า 1 กองพล และเครื่องบินรบกว่า 25% ของกองทัพอากาศทั้งหมด และเมื่อเทียบกับยุทธการที่ฝรั่งเศส ในปี ค.ศ. 1940 แล้ว การทัพโปแลนด์กินระยะเวลาน้อยกว่ายุทธการในครั้งนั้นเพียงหนึ่งสัปดาห์เท่านั้น ซึ่งกองทัพผสมอังกฤษ-ฝรั่งเศสมีกำลังพลและยุทธภัณฑ์ในจำนวนที่ใกล้เคียงกับกองทัพเยอรมันมากกว่า นอกจากนั้น โปแลนด์ยังได้เตรียมแผนการการตั้งรับในเขตหัวสะพานโรมาเนีย ซึ่งโปแลนด์จะทำการรบยืดเยื้อกับเยอรมนี แต่ว่าแผนการนี้ถูกยกเลิกเมื่อสหภาพโซเวียตโจมตีมาจากทางตะวันออก เมื่อวันที่ 17 กันยายน ค.ศ. 1939 โปแลนด์นั้นก็ไม่มีความต้องการที่จะยอมจำนนกับเยอรมนีแต่อย่างใด แม้ว่าการรบจะสิ้นสุดลงแล้ว แต่ว่าชาวโปแลนด์ก็ยังต่อสู้ใต้ดินอยู่ตลอดเวลา ขบวนการกู้ชาติของโปแลนด์มีขนาดใหญ่ที่สุดในจำนวนขบวนการใต้ดินทั้งหมดในทวีปยุโรป
การโจมตีสายฟ้าแลบถูกใช้เป็นครั้งแรกในโปแลนด์
มักจะมีการสันนิษฐานว่าการโจมตีสายฟ้าแลบเป็นยุทธวิธีการรบที่ได้มีการใช้เป็นครั้งแรกในการบุกครองโปแลนด์ดังกล่าว ซึ่งนักประวัติศาสตร์ยุคหลังสงครามจำนวนหนึ่งได้สรุปเอาไว้เช่นนั้น อย่างไรก็ตาม นักประพันธ์บางคนไม่ยอมรับแนวคิดดังกล่าว โดยกล่าวว่ามียุทธวิธี Vernichtungsgedanke ซึ่งพบตั้งแต่สมัยพระเจ้าฟรีดริชมหาราช และยุทธวิธีที่ใช้ในการทัพก็มีความแตกต่างน้อยมากจากยุทธวิธีที่เคยใช้ในสงครามฝรั่งเศส-ปรัสเซีย เมื่อปี ค.ศ. 1870 และการเริ่มใช้รถถัง ในช่วงสงครามโลกครั้งที่หนึ่ง
เชิงอรรถ

I. ^  แหล่งอ้างอิงหลายแหล่งขัดแย้งกันเอง ฉะนั้นตัวเลขที่คัดมาข้างต้นจึงควรถือเป็นการชี้บอกการประเมินยอดกำลังพลอย่างหยาบ ๆ เท่านั้น ความแตกต่างพิสัยสามัญที่สุดและประเภทมีดังนี้ กำลังพลเยอรมนี 1,490,000 นาย (ตัวเลขอย่างเป็นทางการของกระทรวงการต่างประเทศโปแลนด์) หรือ 1,800,000 นาย รถถังโปแลนด์ 100-880 คัน ตัวเลข 100 นั้นเป็นจำนวนรถถังสมัยใหม่ ขณะที่ตัวเลข 880 คือ จำนวนที่รวมรถถังเก่าสมัยสงครามโลกครั้งที่หนึ่งและรถเกราะเบา (tankette)|
II. ^  ข้อแตกต่างในกำลังพลสูญเสียของเยอรมนีอาจมีสาเหตุมาจากข้อเท็จจริงที่ว่าบางสถิติของเยอรมนียังขึ้นรายการทหารว่าสูญหายหลายทศวรรษหลังสงคราม ปัจจุบัน ตัวเลขที่สามัญและเป็นที่ยอมรับกันมากที่สุด คือ เสียชีวิตในการปฏิบัติหน้าที่ 8,082 ถึง 16,343 นาย สูญหายในการปฏิบัติหน้าที่ 320 ถึง 5,029 นาย บาดเจ็บในการปฏิบัติหน้าที่ 27,280 ถึง 34,316 นาย เพื่อเปรียบเทียบ ในสุนทรพจน์ของฮิตเลอร์ในปี 1939 หลังการทัพโปแลนด์ เขานำเสนอตัวเลขของเยอรมนีดังนี้ เสียชีวิตในการปฏิบัติหน้าที่ 10,576 นาย บาดเจ็บในการปฏิบัติหน้าที่ 30,222 นาย และสูญหายในการปฏิบัติหน้าที่ 3,400 นาย ตามการประเมินช่วงต้นของฝ่ายสัมพันธมิตร รวมถึงตัวเลขประเมินของรัฐบาลพลัดถิ่นโปแลนด์ ตัวเลขกำลังพลสูญเสียของเยอรมนีอยู่ที่ 90,000 นาย และบาดเจ็บในการปฏิบัติหน้าที่ 200,000 นาย การสูญเสียยุทโธปกรณ์ระบุว่า มีรถถังเยอรมนี 832 คัน โดยประมาณ 236 ถึง 341 คันเป็นความสูญเสียที่กู้ไม่ได้ และยานเกราะอื่นอีกประมาณ 319 คันเป็นความสูญเสียที่กู้ไม่ได้ (รวมแพนเซอร์สพาวาเกน 165 คัน ซึ่งในจำนวนนี้ 101 คันเป็นความสูญเสียกู้ไม่ได้) เครื่องบินเยอรมนี 522-561 ลำ (รวมที่ถูกทำลาย 246-285 ลำ และเสียหาย 276 ลำ) เรือวางทุ่นระเบิดเยอรมนี 1 ลำ (เอ็ม 85) และเรือตอร์ปิโดเยอรมนี 1 ลำ ("ไทเกอร์")
ทางฝ่ายสหภาพโซเวียต มีตัวเลขอย่างเป็นทางการ คือ มีความสูญเสียหรือสูญหายอยู่ระหว่าง 737-1,475 นาย และบาดเจ็บกว่า 1,859-2,383 นาย ทหารโปแลนด์ตกเป็นเชลยของเยอรมนีและสหภาพโซเวียตรวมกันเป็นจำนวนมหาศาลระหว่าง 660,000-690,000 นาย คือ ฝ่ายเยอรมนีควบคุมตัวไว้ 420,000 นายและสหภาพโซเวียตอีก 250,000 นาย
III. ^  สนธิสัญญาอื่นที่เกี่ยวพันกับสหภาพโซเวียต ได้แก่ ข้อตกลงแห่งสันนิบาตชาติ ในปี ค.ศ. 1919 สนธิสัญญาบริแอน-เคลลอก แห่งปี ค.ศ. 1928 และ ข้อตกลงกรุงลอนดอนว่าด้วยการจำกัดการรุกราน แห่งปี ค.ศ. 1933 เป็นต้น
IV. ^  กองบินขับไล่โปแลนด์ "Kościuszko" หมายเลข 303 ได้จัดตั้งขึ้นจากนักบินชาวโปแลนด์ในสหราชอาณาจักรเป็นเวลาเกือบ 2 เดือนนับตั้งแต่ยุทธการที่บริเตนเริ่มขึ้น และเป็นกองบินที่ยิงเครื่องบินของฝ่ายศัตรูตกมากที่สุดในบรรดากองบินทั้งหมดของอังกฤษในปฏิบัติการครั้งนั้น
V. ^  ในช่วงเวลาสองปีภายใต้การยึดครองของสหภาพโซเวียต พลเรือนโปแลนด์ถูกจับกุมตัวไปกว่า 100,000 คน และถูกเนรเทศไปกว่า 350,000-1,500,000 คน ซึ่งจากจำนวนนี้เสียชีวิตไประหว่าง 250,000-1,000,000 คน
จำนวนที่แท้จริงของประชาชนที่ถูกเนรเทศในช่วงระหว่างปี ค.ศ. 1939-1941 ยังคงไม่ทราบแน่ชัด โดยมีประมาณการอยู่ระหว่าง 350,000 ไปจนถึง 2,000,000 คน (ประมาณการโดยรัฐใต้ดิน) โดยสถิติที่มีอายุมากที่สุดเป็นการบันทึกของเอ็นเควีดี และไม่นับรวมจำนวนเชลยศึกกว่า 180,000 นาย ซึ่งอยู่ภายใต้การควบคุมตัวของโซเวียต นักประวัติศาสตร์สมัยใหม่ส่วนใหญ่ประมาณจำนวนผู้ที่ถูกเนรเทศในเขตยึดครองของสหภาพโซเวียตอยู่ระหว่าง 800,000-1,500,000 คน
ดูเพิ่ม

การโจมตีสายฟ้าแลบ
สงครามลวง
เส้นเวลาของการทัพเดือนกันยายน
การทรยศโดยชาติตะวันตก
แหล่งข้อมูลอื่น

การรุกรานโปแลนด์ เก็บถาวร 2009-05-11 ที่ เวย์แบ็กแมชชีน รายงานต้นฉบับของ เดอะไทมส์ (อังกฤษ)
ลำดับเหตุการณ์ตามเอกสารราชการของเยอรมนี (อังกฤษ)
หนังสือพิมพ์ของแคนาดาช่วงสงครามโลกครั้งที่สอง เก็บถาวร 2007-12-15 ที่ เวย์แบ็กแมชชีน (อังกฤษ)
การรุกรานโปแลนด์ในฐานข้อมูลสงครามโลกครั้งที่สอง (อังกฤษ)
การรุกรานโปแลนด์ (อังกฤษ)
สถิติสำมะโนครัวชาวเยอรมัน (อังกฤษ)
การโจมตีสายฟ้าแลบในการุกรานโปแลนด์ เก็บถาวร 2008-07-08 ที่ เวย์แบ็กแมชชีน (อังกฤษ)
กรณีสีขาว - โปแลนด์พ่าย เก็บถาวร 2005-08-29 ที่ เวย์แบ็กแมชชีน (อังกฤษ)
ข้อตกลงให้ความร่วมมือระหว่างสหราชอาณาจักรกับโปแลนด์ 25 สิงหาคม 1939 เก็บถาวร 2005-11-26 ที่ เวย์แบ็กแมชชีน (อังกฤษ)
รายงานทางวิทยุเกี่ยวกับการรุกรานโปแลนด์ เก็บถาวร 2005-05-07 ที่ เวย์แบ็กแมชชีน และการโฆษณาชวนเชื่อของนาซีว่าเยอรมนีกระทำการลงไปเพื่อป้องกันประเทศ เก็บถาวร 2005-04-04 ที่ เวย์แบ็กแมชชีน (อังกฤษ)
พาดหัวข่าวบีบีซี: การรุกรานโปแลนด์ (อังกฤษ)
การเริ่มต้นสงครามโลกครั้งที่สองในทวีปยุโรปโดยสำนักข่าวบีบีซี (อังกฤษ)
ฮัลฟอร์ด แมกไคน์เดอร์. สงครามที่จำเป็น ความเรียงซึ่งอธิบายถึงสภาพแวดล้อมในการทัพโปแลนด์ ในขอบเขตทางยุทธศาสตร์ของสงคราม (อังกฤษ)
การุกรานโปแลนด์ เก็บถาวร 2007-12-29 ที่ เวย์แบ็กแมชชีน (ภาษาเซอร์เบีย)
การจัดวางกองทัพโปแลนด์ เก็บถาวร 2012-03-04 ที่ เวย์แบ็กแมชชีน แผนการโดย by Dr. Leo Niehorster (อังกฤษ)
การจัดวางกองทัพเยอรมัน เก็บถาวร 2014-06-29 ที่ เวย์แบ็กแมชชีน แผนการโดย Dr. Leo Niehorster (อังกฤษ)
กองกำลังยานเกราะของโปแลนด์ปี 1939 เก็บถาวร 2008-04-30 ที่ เวย์แบ็กแมชชีน (อังกฤษ)
ทหารม้าโปแลนด์บุกไม่เป็นความจริงเก็บถาวร 2012-06-26 ที่ เวย์แบ็กแมชชีน (อังกฤษ)
โปแลนด์ในสงครามโลกครั้งที่สอง (โปแลนด์)
รัฐมนตรีว่าการกระทรวงต่างประเทศของโซเวียต วยาเชสลาฟ โมโลตอฟ กำลังลงนามในสนธิสัญญาโมโลตอฟ-ริบเบนทรอพ ด้านหลังเขา (ซ้ายยืน) รัฐมนตรีว่าการกระทรวงต่างประเทศเยอรมนี โจอาคิม ฟอน ริบเบนทรอพ (ขวา) ผู้นำโซเวียต โจเซฟ สตาลิน
ในภาคผนวกลับต่อท้ายสนธิสัญญาโมโลตอฟ-ริบเบนทรอพ เยอรมนีกับสหภาพโซเวียตได้ตกลงกันถึงแนวชายแดนของตน เมื่อวันที่ 18 กันยายน ค.ศ. 1939
รถถังขนาดเบา 7ทีพี ของโปแลนด์
ทหารราบโปแลนด์เดินสวนสนาม
เครื่องบินทิ้งระเบิดขนาดกลางรุ่น PZL.37 Łoś ของโปแลนด์
แผนที่แสดงที่ตั้งของกองทัพเยอรมนีและโปแลนด์ เมื่อวันที่ 31 สิงหาคม 1939 และแผนการของเยอรมนี
การจัดวางกองกำลังของเยอรมนีและโปแลนด์เมื่อวันที่ 1 กันยายน 1939
ทหารราบโปแลนด์เตรียมการป้องกันประเทศ
เครื่องบินขับไล่ พี-11 ของโปแลนด์อำพรางไว้ในสนามบิน เมื่อวันที่ 31 สิงหาคม 1939
เรือพิฆาตโปแลนด์มุ่งหน้าสู่ฐานทัพเรืออังกฤษตามแผนปฏิบัติการปักกิ่ง เมื่อวันที่ 31 สิงหาคม
สถานการณ์การรบระหว่างวันที่ 1-14 กันยายน 1939
สถานการณ์การรบหลังวันที่ 14 กันยายน 1939
สภาพของเมืองไวรัน ของโปแลนด์หลังการทิ้งระเบิดของกองทัพอากาศเยอรมัน เมื่อวันที่ 1 กันยายน 1939
ชนกลุ่มน้อยชาวเยอรมันในโปแลนด์ออกมาต้อนรับทหารเยอรมัน
ทหารราบโปแลนด์ทำการรบในยุทธการที่บึซรา
ทหารม้าโปแลนด์ระหว่างยุทธการที่บึซรา
ภาพปืนต่อต้านอากาศยานของโปแลนด์กับแนวทหารโปแลนด์ซึ่งถูกทิ้งระเบิดโจมตีทางอากาศระหว่างยุทธการแม่น้ำบาซูร่า
พระราชวังในกรุงวอร์ซอถูกเพลิงไหม้หลังจากการระดมยิงปืนใหญ่ของเยอรมนี วันที่ 17 กันยายน 1939
ตำรวจและพลเรือนของโปแลนด์ ซึ่งถูกตราหน้าว่าเป็น "ศัตรูของประชาชน" ถูกจับกุมตัวโดยกองทัพแดงหลังสหภาพโซเวียตทำการบุกครองโปแลนด์
ทหารเยอรมันกำลังประหารชีวิตชาวโปแลนด์
สุสานทหารโปแลนด์ในกรุงวอร์ซอ
ดินแดนโปแลนด์ที่ถูกแบ่งเป็นของนาซีเยอรมนี (สีฟ้า) และสหภาพโซเวียต (สีแสด)
ฟูกูชิ โอจิไอ

| ฟูกูชิ โอจิไอ |
| --- | --- |
落合 福嗣
เกิด:  (1987-08-20) 20 สิงหาคม ค.ศ. 1987 (37 ปี) จังหวัดไอจิ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2015 – ปัจจุบัน
องค์การ: อาโอนิโปรดักชัน
ส่วนสูง: 185 ซม.
ฟูกูชิ โอจิไอ (ญี่ปุ่น: 落合 福嗣; โรมาจิ: Ochiai Fukushi, เกิด 20 สิงหาคม 1987 –) เป็นนักพากย์และนักบรรยายชายชาวญี่ปุ่น เกิดที่นาโงยะ จังหวัดไอจิ เติบโตที่โตเกียว สังกัดอาโอนิโปรดักชัน ส่วนสูง 185 ซม.
เป็นลูกชายคนโตของฮิโรมิตสึ โอจิไอ นักเบสบอลอาชีพ และโนบูโกะ โอจิไอ นักแสดง เป็นลูกพี่ลูกน้องกับไจอันต์ โอจิไอ อดีตนักมวยปล้ำอาชีพ
โคตาโร นิชิยามะ

| โคตาโร นิชิยามะ |
| --- | --- |
西山 宏太朗

เกิด:  (1991-10-11) 11 ตุลาคม ค.ศ. 1991 (33 ปี) จังหวัดคานางาวะ ประเทศญี่ปุ่น
อาชีพ: นักพากย์, นักร้อง
ปีปฏิบัติงาน: ค.ศ. 2011 – ปัจจุบัน
องค์การ: 81 Produce
ส่วนสูง: 177 ซม.
โคตาโร นิชิยามะ (ญี่ปุ่น: 西山 宏太朗; โรมาจิ: Nishiyama Kōtarō; 11 ตุลาคม ค.ศ. 1991 –) เป็นนักพากย์และนักร้องชายชาวญี่ปุ่น เกิดในเมืองโยโกฮามะ จังหวัดคานางาวะ   สังกัด 81 Produce
ผลงานพากย์

รี-เมน (โอกะ เอย์ตาโร)
หนุ่มน้อยนักบัลเลต์ (ทากุระ ยามาโตะ)
โนเกโมโนะตาจิ โนะ โยรุ (ชูรา)
เจ้าสาวผมแดงกับจอมเวทอสูร (ไอแซ็ก ฟาราร์)
ขอให้รักเรานี้ได้มีความสุข (ทัตสึอิชิ โคจิ)
วงดนตรีสุนทราภรณ์

| วงดนตรีสุนทราภรณ์ |
| --- | --- |
ตราสัญลักษณ์ประจำวงดนตรีสุนทราภรณ์
ข้อมูลพื้นฐาน
ที่เกิด: ประเทศไทย
แนวเพลง: ลูกกรุง, แจ๊ส, คันทรี, มาร์ชชิ่ง ,บัลลาด ,โฟล์ค
ช่วงปี: พ.ศ. 2482 – ปัจจุบัน
นักดนตรี
วงดนตรีสุนทราภรณ์ เป็นวงดนตรีเพลงไทยสากลแห่งแรกของไทย ก่อตั้งขึ้นเมื่อวันที่ 20 พฤศจิกายน พ.ศ. 2482 โดยมีศิลปินที่มีชื่อเสียง เช่น เอื้อ สุนทรสนาน, มัณฑนา โมรากุล, รุจี อุทัยกร, สุปาณี พุกสมบุญ, เลิศ ประสมทรัพย์, ชวลี ช่วงวิทย์, วินัย จุลละบุษปะ, สุภาพ รัศมิทัต, เพ็ญศรี พุ่มชูศรี, จันทนา โอบายะวาทย์, จุรี โอศิริ, วรนุช อารีย์, ศรีสุดา รัชตะวรรณ, พูลศรี เจริญพงษ์, สมศักดิ์ เทพานนท์, รวงทอง ทองลั่นธม, หม่อมราชวงศ์ถนัดศรี สวัสดิวัตน์, อ้อย อัจฉรา, มาริษา อมาตยกุล, บุษยา รังสี, โสมอุษา, ช่อชบา ชลายลนาวิน, พันธ์พร วัฒนเรืองไร, ช่อฉัตร รัตนกมล, ธรรมรัตน์ นวมะรัตน์, สุวณีย์ เนื่องนิยม, ยรรยงค์ เสลานนท์, รุ่งฤดี แพ่งผ่องใส, ศรวณี โพธิเทศ, นพดฬ ชาวไร่เงิน, จินตนา สุวรรณศิลป์, เยาวลักษณ์ โกมารกุล ณ นคร เป็นต้น
ประวัติ

ในช่วงต้นทศวรรษ 2470 วงดนตรีได้ก่อตั้งขึ้นภายใต้การนำของหลวงสุขุมนัยประดิษฐ (ประดิษฐ์ สุขุม) บุตรชายของ มหาอำมาตย์นายก เจ้าพระยายมราช (ปั้น สุขุม) สมาชิกภายในวงประกอบด้วย เอื้อ สุนทรสนาน และเพื่อน ๆ ของเขา
ต่อมาในปี พ.ศ. 2479 วงดนตรีได้แสดงให้กับบริษัท ไทยฟิล์ม จำกัด ของพระเจ้าวรวงศ์เธอ พระองค์เจ้าภาณุพันธุ์ยุคล หรือ เสด็จพระองค์ชายใหญ่ เมื่อบริษัทปิดตัวลง วงดนตรีตกเป็นของพระเจนดุริยางค์ (ปิติ วาทยะกร) ซึ่งเป็นผู้ควบคุมวงในขณะนั้น และพระเจนดุริยางค์เป็นข้าราชการกรมศิลปากร วิลาศ โอสถานนท์ สมาชิกคณะราษฎร อธิบดีกรมโฆษณาการ (ต่อมาเปลี่ยนเป็น กรมประชาสัมพันธ์) ในขณะนั้น ต้องการให้วงดนตรีมาแสดงในช่วงรายงานข่าวทางวิทยุ กรมโฆษณาการขอให้กรมศิลปากรโอนสมาชิกวงให้มารับราชการที่กรมโฆษณาการ เอื้อเป็นหัวหน้าวง ขณะที่เวส สุนทรจามร เพื่อนสนิทของเอื้อเป็นผู้ช่วยหัวหน้าวง
วงดนตรีใช้ชื่อ "วงดนตรีกรมโฆษณาการ" ในเวลาราชการ อย่างไรก็ตาม ในช่วงเวลานอกราชการ วงดนตรีใช้ชื่อ "วงดนตรีสุนทราภรณ์" โดยคำว่า “สุนทราภรณ์” มาจากการผสมผสานระหว่างนามสกุลของเอื้อและชื่อคนรักคืออาภรณ์ (ต่อมาเป็นคู่ชีวิตของเอื้อ)
รายชื่อนักร้องสุนทราภรณ์ > ยุคแรก

เอื้อ สุนทรสนาน (หัวหน้าวงดนตรีสุนทราภรณ์)
ล้วน ควันธรรม
มัณฑนา โมรากุล
รุจี อุทัยกร
เลิศ ประสมทรัพย์
สุปาณี พุกสมบุญ
สุภาพ รัศมิทัต
ชวลี ช่วงวิทย์
วินัย จุลละบุษปะ
หม่อมราชวงศ์ถนัดศรี สวัสดิวัตน์ (เข้ามาร้องแต่ไม่ได้บันทึกเสียงแล้วกลับไปเรียนต่อ)
เพ็ญศรี พุ่มชูศรี
จันทนา โอบายะวาทย์
จุรี โอศิริ
รายชื่อนักร้องสุนทราภรณ์ > ยุคกลาง

วรนุช อารีย์
ศรีสุดา รัชตะวรรณ
พูลศรี เจริญพงษ์
สมศักดิ์ เทพานนท์
พิทยา บุณยรัตพันธุ์
รวงทอง ทองลั่นธม
หม่อมราชวงศ์ถนัดศรี สวัสดิวัตน์ (กลับมาร้องเพลงอีกครั้งหลังจากเรียนจบ)
รายชื่อนักร้องสุนทราภรณ์ > ยุคดาวรุ่งพรุ่งนี้

มาริษา อมาตยกุล
บุษยา รังสี
อ้อย อัจฉรา
ช่อชบา ชลายลนาวิน
โสมอุษา (โสมอุษา สรัคคานนท์)
ช่อฉัตร รัตนกมล
สุคนธ์ พรพิรุณ (พรพิรุณ)
นพดฬ ชาวไร่เงิน
ยรรยงค์ เสลานนท์
รุ่งกานต์ อิงคตานุวัฒน์
พันธ์พร วัฒนเรืองไร
ดำรง สุทธิพงษ์
สุวณีย์ เนื่องนิยม
อรณี กานต์โกศล
เพ็ญจันทร์ รักประยูร
ธรรมรัตน์ นวะมะรัตน์
สมคิด เกษมศรี
รัตน์สุดา วสุวัต
พรเทพ สุขขะ
จินตนา สุวรรณศิลป์
เยาวลักษณ์ โกมารกุล
ศรวณี โพธิเทศ
รุ่งฤดี แพ่งผ่องใส
อรัญญา นามวงศ์ (ไม่มีผลงานบันทึกเสียง)
จั่นทิพย์ สุฐินบุตร
อาภา สวนขวัญ
ขจี วุฒิโชติ
พรรณี สกุลชาคร
อภิชา พูนสวัสดิ์ (ไม่มีผลงานบันทึกเสียง)
อโศก สุขศิริพรฤทธิ์
อรพร บงกช
วิรุณ สุขขะ
ถวัลย์ พุกาธร
ศันสนีย์ (วิชัย ศิลปวงศา)
โกมล โลกะกะลิน
จันทรา โลกะกะลิน
ฉัตรแก้ว พรภัทร
วัฒนา ศโรภาส
ผจงพิศ พุฒพล
ธิดารัตน์ วรินทราคม
กวิน บันลือ
พิมผกา วันดี
โฉมฉาย อรุณฉาน
ปราโมทย์ มนชน
มานพ ภาณุมาศ
ดาวใจ ไพจิตร
รวมพร พลางกูร (ไม่มีผลงานบันทึกเสียง)
สุรพล วรรณประเสริฐ
กอบกุล บุญเอื้อ
ศรีสวาท เจริญวงษ์
ฉัตรเทพ เทพรักษา (สุวิช คุ้มปรีดี)
วิศณุ มหามิตร
ภูรี ภูมินารถ
ศิรินันท์ ศุภมนตรี
ทรงวุฒิ จรูญเรืองฤทธิ์
ศยาม (จักรพงษ์ เจิมศิริ)
บรรจงจิตต์ พัฒนาสันต์
จิตราภรณ์ บุญญขันธ์
เจือนศักดิ์ น้อยสุวรรณ
รัชตพันธ์ พงศบุตร
ทิพรักษ์ แสงเงิน
พรศุลี วิชเวช (ศุลีพร วิชเวช)
กิ่งรัก ชูความดี
สุพรรณิกา ฉายาพรรณ
สุวรรณทนา สุขุม
ทิพามล เปรมมงคล
กัญญาวรรณ พัฒนาสันต์
ดาริกา หลิมรัตน์
มยุรินทร์ สุขยิ่ง
รายชื่อนักร้องสุนทราภรณ์ > ยุคร่วมสมัย

เจือนศักดิ์ น้อยสุวรรณ
บรรจงจิตต์ พัฒนาสันต์
รัชตพันธ์ พงศบุตร
ทิพรักษ์ แสงเงิน
พรศุลี วิชเวช
ชำนิ พวงมณี
สุพรรณิกา ฉายาพรรณ
กัญญาวรรณ พัฒนาสันต์
ทิพามล เปรมมงคล
อรดี วิชเวช
ศยาม (จักรพงษ์ เจิมศิริ)
อโณทัย ศุภนิธยรักษ์
มนู กังวาลพล
รัตนพล จินตกานนท์
วาณี พัฒนา
กรองกาญจน์ ไชยรัชต์
ชาญชัย อินทรสุนานนท์
จิตนภา จิตอารี
รายชื่อนักร้องสุนทราภรณ์ > ยุคร่วมสมัย > นักร้องคลื่นลูกใหม่สุนทราภรณ์

นักร้องคลื่นลูกใหม่ฝ่ายชาย (ปัจจุบัน)
พรชัย เอกศิริพงษ์ (โน้ต)  (2544-ปัจจุบัน)
บัญชา รักษาจันทร์ (จิมมี่) (2544-ปัจจุบัน)
พิเชษฐ์ จิรารัตนาศิริ (ต๊ะ) (2544-ปัจจุบัน)
ชาตรี ชุ่มจิตร (ซัน)        (2549-ปัจจุบัน)
นฤพล ผิวอ่อน (แจ๊บ)      (2549-ปัจจุบัน)
ศราวิน วงษ์สุวรรณ (โอ๋)  (2549-ปัจจุบัน)
คุณานันท์ หลิมพานิช (กีตาร์)
ณัฐภพ รัมกิตติคุณ (บุ๊ค)
พชระ สุวรรณรัตน์ (ปาล์ม) (2556-ปัจจุบัน)
นักร้องคลื่นลูกใหม่ฝ่ายหญิง (ปัจจุบัน)
ปิยวรรณ สงวนทรัพย์ (ยุ้ย) (2546-ปัจจุบัน)
ณัฏฐ์นรี มะลิทอง (มีน)      (2548-ปัจจุบัน)
สุรีย์ เครือภู่ (เบนซ์)         (2549-ปัจจุบัน)
ชณัฐศิกาญ แจ่มแจ้ง (ขวัญ) (2552-ปัจจุบัน)
นันทพร ค้าผล (แจน)        (2554-ปัจจุบัน)
มุขอันดา ใจยง (มุข)        (2559-ปัจจุบัน)
ณภกฤตชา อมรบุญชัย (มายเดียร์) (2560-ปัจจุบัน)
ฐานภา ธูปแจ้ง (จิว)        (2560-ปัจจุบัน)
นักร้องคลื่นลูกใหม่ที่เคยร่วมงานกับวงดนตรีสุนทราภรณ์
เชี่ยวชาญ กิจสมบัติชัย (เอ็ม) (2544-2556)
ณัฐวุฒิ เนตรเจริญ (ดุ๊ก) (2544-2555)
วิรัช ศรีพงษ์ (วิ) (2544–2553/2556–2558)
สุทธิพงศ์ อยู่สำราญ (ทิ)
อรุณวตี ฉัตรเท (2544-2545)
นิธิมา วิชเวช (ปาน) (2544-2556)
สุบงกช ทองช่วง (นุ่น) (2544-2560)
นลินรัตน์ กาญจนคเชนท์ (โบว์) (2544-2545)
แพรวทิพย์ สุทธนนท์ (เพลง) (2544-2547)
พรวลี เอกศิริพงษ์ (แนน) (2545-2551)
วิสสุดา วัณโณ (น้ำหวาน, น้ำตาล)
หนึ่งฤทัย สิงห์ทอง (หนึ่ง) (2550-2556)
ศศิพิมพ์ อาทยะกุล (มะเหมี่ยว) (2549-2554)
อัมพาพร ตั้งจิตวิทยาคุณ (พลอย) (2550-2555)
สรวิชญ์ ครมวิชิต (หลุยส์) (2552-2557)
เจนิเฟอร์ อัมพรพา (เมย์)
เจนิสต้า อัมพรพา (มาย)
ธัญญาพร จันทร์ดิษฐ์ ทวัฒน์อัษฎางค์ (เพลง) (2558-2559)
นักประพันธ์เพลง > ทำนอง

เอื้อ สุนทรสนาน
เวส สุนทรจามร
สริ ยงยุทธ
นารถ ถาวรบุตร
หลวงสุขุมนัยประดิษฐ (ประดิษฐ์ สุขุม)
สมพงษ์ ทิพยกะลิน
"อ.ป.ส." (หม่อมหลวงขาบ กุญชร) (สมัยดำรงตำแหน่งอธิบดีกรมประชาสัมพันธ์)
ธนิต ผลประเสริฐ
นักประพันธ์เพลง > คำร้อง

แก้ว อัจฉริยะกุล
สุรัฐ พุกกะเวส
เอิบ ประไพเพลงผสม
ชอุ่ม ปัญจพรรค์
"ธาตรี" (วิชัย โกกิลกนิษฐ์)
ศรีสวัสดิ์ พิจิตรวรการ
อาจินต์ ปัญจพรรค์
“วังสันต์” (สุรพล โทณะวณิก)
เล็ก โตปาน
"เพ็ชร" (นินารถ ช่ำชองยุทธ)
“ทวีปวร” (ทวีป วรดิลก)
สวัสดิ์ ธงศรีเจริญ
เทอด วรรธนา
ทรง สาลิตุล
นักประพันธ์เพลง > ทั้งคำร้องและทำนอง

ล้วน ควันธรรม
พระเจ้าวรวงศ์เธอ พระองค์เจ้าจักรพันธ์เพ็ญศิริ
พจน์ จารุวณิช
สมศักดิ์ เทพานนท์
เลิศ ประสมทรัพย์
"พรพิรุณ" (สุคนธ์ พรพิรุณ)
ใหญ่ นภายน (สมาน นภายน)
อโศก สุขสิริพรฤทธิ์
โดยทั้งนี้แล้ว มีผู้ประพันธ์คำร้องบางท่านที่ได้แต่งเพลงส่วนน้อยให้วงดนตรีสุนทราภรณ์ที่ได้รับความนิยมเป็นอย่างมาก เช่น "ธม ธาตรี" (เชิด ทรงศรี) ในบทเพลง "เสียงกระซิบจากเกลียวคลื่น", ธรรมนูญ แสงรังษี ในบทเพลง "รำวงสาวบ้านแต้" จินต์ วัฒนปฤดา ในบทเพลง "กังหันต้องลม", ม.ร.ว กุศทิน สนิทวงศ์ ในบทเพลง "เสียดายบัว" "ลมโชย" "รำวงชวนเกี่ยว" , ณัฐ จิตระจินดา ในบทเพลง "รักเร่" , และ ชูทิศ สิงหเสนี (วิศาล อินทราภิบาล) ในบทเพลง "เดือนค้างฟ้า"
และนักร้องบางท่านได้ประพันธ์เพลงไว้เช่นกัน อาทิ รวงทอง ทองลั่นธม ในบทเพลง "แสนเสียดาย" , มัณฑนา โมรากุล ในบทเพลง "วาสนากระต่าย" "ใจหนอใจ" "รักมีกรรม" , ชวลี ช่วงวิทย์ ร่วมประพันธ์กับ ชอุ่ม ปัญจพรรค์ ในบทเพลง "รำวงตอบรัก" และ ถวัลย์ พุกาธร ในบทเพลง "ลูกทุ่งลาติน"
ดูเพิ่ม

วงดนตรีกรมประชาสัมพันธ์
รายชื่อบทเพลงของสุนทราภรณ์
รายชื่อผลงานเพลงของวงดนตรีสุนทราภรณ์
รายชื่อผลงานคอนเสิร์ตและการแสดงของวงดนตรีสุนทราภรณ์
รายชื่อบทเพลงของกล่องเพลงสุนทราภรณ์
จากซ้ายไปขวา: ชวลี ช่วงวิทย์, พูลศรี เจริญพงษ์, วินัย จุลละบุษปะ, วรนุช อารีย์, รวงทอง ทองลั่นธม, ศรีสุดา รัชตะวรรณ
วงดนตรีสุนทราภรณ์พร้อมนักร้องยุคแรกและยุคกลาง
วงดนตรีสุนทราภรณ์ในยุคปัจจุบัน
ทากุ ยาชิโระ

| ทากุ ยาชิโระ |
| --- | --- |
八代 拓
เกิด:  (1993-01-06) 6 มกราคม ค.ศ. 1993 (32 ปี) จังหวัดอิวาเตะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2013 – ปัจจุบัน
องค์การ: วิมส์
ส่วนสูง: 176 ซม.
ทากุ ยาชิโระ (八代 拓, 6 มกราคม 1993 –) เป็นนักพากย์ชายชาวญี่ปุ่น
เกิดที่เมืองโมริโอกะ จังหวัดอิวาเตะ อยู่สังกัดวิมส์
ผลงานพากย์

มาโยอิงะ (ฮายาโตะ)
บทเรียนรักเส้นทางหัวใจ (ฟุจิอิ นัตสึโอะ)
หน่วยผจญคนไฟลุก (วัลแคน โจเซฟ)
ความลับสุดยอดของคุณพ่อเลี้ยงเดี่ยว (ชิจิ อาโองุ)
ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน (อาเรส)
จอมเวทแห่งรุ่งอรุณ (คุโด)
ฮาเร็มนี้พี่ขอสร้างที่ต่างโลก (คางะ มิจิโอะ)
กาดำแห่งวังชั้นใน (เว่ย์ ชิง)
บันทึกรักเจ้าหญิงหนอนหนังสือ (ฌ็อง)
นางร้ายสุดซึน ลีเซล็อตเต กับขบวนการพลิกลิขิตสู่ชีวิตแฮปปี้เอนด์ (เลออน ชาเคอ)
สิงห์ผจญเพลิง (โอโนดะ ชุง)
ลูเซียโน บิเอตโต

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ลูเซียโน ดาริโอ บิเอตโต
วันเกิด:   (1993-12-05) 5 ธันวาคม ค.ศ. 1993 (31 ปี)
สถานที่เกิด:  บัลเนอาเรีย, อาร์เจนตินา
ส่วนสูง:  1.74 m (5 ft 8 1⁄2 in)
ตำแหน่ง:  กองหน้า
สโมสรเยาวชน
2000–2008:  อินเดเปนเดียนเตบัลเนอาเรีย
2008–2010:  เอสตูเดียนเตสเดลาปลาตา
2010–2011:  ราซินกลุบ
สโมสรอาชีพ*
| ปี |  ทีม |  ลงเล่น |  (ประตู) |
| 2011–2014 |  ราซินกลุบ |  68 |  (18) |
| 2014–2015 |  บิยาร์เรอัล |  32 |  (12) |
| 2015–2019 |  อัตเลติโกเดมาดริด |  25 |  (1) |
| 2016–2017 |  → เซบิยา (ยืม) |  21 |  (6) |
| 2018 |  → บาเลนเซีย (ยืม) |  13 |  (2) |
| 2018–2019 |  → ฟูลัม (ยืม) |  20 |  (1) |
| 2019–2020 |  สปอร์ติงลิสบอน |  27 |  (5) |
| 2020–2023 |  อัลฮิลาล |  27 |  (4) |
| 2022 |  → Al-Shabab (ยืมตัว) |  7 |  (2) |
| 2023–2024 |  Al-Qadsiah |  32 |  (17) |
ทีมชาติ‡
| 2013 |  อาร์เจนตินา อายุไม่เกิน 20  ปี |  4 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12:04 23 พฤษภาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 กุมภาพันธ์ 2013
ลูเซียโน ดาริโอ บิเอตโต (สเปน: Luciano Darío Vietto; เกิดวันที่ 5 ธันวาคม ค.ศ. 1993) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหน้าให้กับอัลฮิลาล สโมสรในซาอุดีโปรเฟสชันนัลลีก
สโมสรอาชีพ > ชัวิตช่วงแรก

บิเอตโตเกิดในเมืองบัลเนอาเรีย ในรัฐกอร์โดบา เขาเข้าร่วมทีมในท้องถิ่นของเขากับ อืนเดเปเดียน เต บัลเนเอเรีย เมื่ออายุได้เจ็ดขวบ
เมื่อเขาอายุ 15 ปี บิเอตโต ได้ย้ายเข้าร่วมทีมเยาวชนของทีมใน อาเจนไตน์ ปริเมราดิบิซิออน อย่าง เอสตูเดียนเตส และถูกปล่อยออกจากทีมในอีกสองปีต่อมา และได้เข้าร่วมทีม ราซินกลุบ ในเวลามาหลังจากที่เขาล้มเหลวในการทดสอบฟุตบอลกับ โรซาริโอ เซ็นทรัล